1 måneds afkortning af dagpengeperioden
Hvis du har fået dagpenge udbetalt igennem flere år, risikerer du at få afkortet din dagpengeperiode med 160,33 timer. Det svarer til en måneds dagpenge. Din dagpengeperiode bliver afkortet, hvis du har brugt fire års dagpenge inden for de sidste otte år. Får du dagpenge i den forlængede dagpengeperiode, så får du trukket 80,17 timer på din beskæftigelseskonto i stedet for.